सोहेल खान के निर्देशन में यह फिल्‍म ऐसे समय आई है, जब सड़क से लेकर संसद तक 'आम आदमी' चर्चा में है. फिल्‍म का नायक आम आदमी है और एक अकेले की शुरुआत से बदलाव की बात करता है. उसका मानना है कि यह बदलाव सिर्फ राजनीति या वर्दी पहनकर ही नहीं बल्कि अपने स्‍तर पर काम करके भी लाया जा सकता है. ऐसे में इस फिल्‍म के विषय में अरविंद केजरीवाल की थोड़ी झलक देखने को मिलती है. हालांकि जय और केजरीवाल दोनों का तरीका बिल्‍कुल अलग है. बहरहाल, जैसा कि पहले ही स्‍पष्‍ट है यह फिल्‍म सलमान के फैंस को बहुत पसंद आएगी और यदि आप सलमान फैन नहीं भी हैं तो एक बार देखना तो बनता है बॉस... आगे रावण की लीला पास है, बाकी सब फर्स्‍टक्‍लास है.... जय हो!!!